7 кылме

7 кылме (7 ноябрь) — григориан кечышот почеш идалыкын 311-ше (кужемдыме ийлаште — 312-шо) кечыже. Идалык пытыме марте 54 кече кодеш.

 Пайрем да памятный дате-влак 
  — Сарзе чап кече. Ты кечын 1941-ше ийыште Москосо Йошкар площадьыште Октябрь революцийлан 24 ий темме лӱмеш парад эртен.  
  (1918 гыч 1991 ийлаште) — Кугу Октябрь революций кече палемдалтын. 

 Лӱмгече 
Шке лӱмгечыштым Афанасий, Валерий да Анастасия-влак палемдат.

 Событий-влак 
Тугак ончо: :Категорий:Кылме тылзын 7 кечысе событий-влак
 1902 — Тула олаште икымше вытрезвительым почыныт.
 1917 — Октябрь Революций лийын!
 1918 — Совет Российын икымше почто маркыже-влакым лукмо.

 Шочыныт 
Тугак ончо: :Категорий:Кылме тылзын 7 кечынже шочшо-влак
 1930 — Аркадий Исакович Искаков, ялысе туныктышо, мер пашаеҥ, Одо Эл Республикысе тӱвыран сулло пашаеҥже, Виче да Чолман кундемысе «Марий ушем»-ын икымше вуйлатышыже (1990), Одо Марий Ушемын сопредседательже (1996).
 1931 — Людмила Григорьевна Шестопёрова, туныктыш пашаеҥ, Россий Федерацийын сулло туныктышыжо. Шкеже тудо У Роҥго кундем Верх-Ушнур села гыч. Марий кугыжаныш педагогик институтым тунем лекмек, Мари-Турек кундемысе Косолапово кыдалаш школышто тыршаш тӱҥалын да 32 ий тыштак пашам ыштен. Суапле пашажлан ятыр чап танык дене палемдалтын. 
 1932 — Назарий Александров, марий серызе, шанчызе, медицине шанче кандидат (1972), профессор (1997), Марий Эл Республикысе калык озанлыкын сулло пашаеҥже (1987), Марий Эл Республикысе шанчын сулло пашаеҥже (1998). 
 1949 — Анатолий Иванович Самсонов, сарзе вуйлатыше, генерал-майор. Тудо ятыр элыште службым эртен: Афганистанысе туткарыштат лийын. 1994-2005-ше ийлаште Марий Элын сарзе комиссар сомылым шуктен шоген.
 1946 — Валерий Павлович Лазарев, тӱвыра пашаеҥ, Марий Эл сымыктышын сулло пашаеҥже. Морко кундем Курыкӱмбал ялыште шочын. 1976-шо ий гыч тудо Моркысо кыдалаш школышто музык предметым вӱдаш тӱҥалын, профучилищыштат хорым вуйлатен. Тиде пашажым аклыде кодымо огыл: ятыр чап танык дене палемдалтын.
 1982 — Александр Леонидович Пустяков, марий йылмызе, шанчызе, туныктышо, философий доктор (2011).
 1986 — Елена Григорьевна Ласточкина, марий йылмызе, фольклорист, философий шанче доктор (урал йылме-влак дене).

 Коленыт 
Тугак ончо: :Категорий:Кылме тылзын 7 кечынже колышо-влак
 1971 — Анатолий Смирнов, руш серызе, Марий Эл Республикысе тӱвыран сулло пашаеҥже.

 Калык пале 
Тиде кечын пÿртÿс шортеш – маныныт. Тошто еҥым уштеныт, шÿгарлавак миен толыныт. Тиде кечын тулык еҥ-влаклан полшет гын, Юмо тый декет мелын савырна.

Категорий:7 кылме